Z A P I S N I K
41. sjednice Vijeća Gradske četvrti Brezovica, 
održane 22. kolovoza 2024. (četvrtak) u sjedištu Gradske četvrti Brezovica,
 Brezovička cesta 100, s početkom u 17,00 sati.

Nazočni članovi Vijeća Gradske četvrti Brezovica: 
Tomislav Cavrić, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević i Srećko Tatar.

Nenazočni članovi Vijeća Gradske četvrti Brezovica:
Irena Borovina, Ivan Pucko i Nenad Žugaj.

Nazočni službenik Gradskog ureda za mjesnu samoupravu, promet, civilnu zaštitu i sigurnost:
[bookmark: _GoBack]Petar Vukelić, voditelj Područnog odsjeka Brezovica (Novi Zagreb),
Matej Šipura, viši stručni suradnik za rad tijela mjesne samouprave.

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 8 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 40. sjednice Vijeća Gradske četvrti Brezovica. Ivica Kovačić zamolio je da se njegova izjava preformulira na način da se naglasi kako je Vijeće Gradske četvrti Brezovica prethodno donijelo zaključak kojim traži uspostavu linije Savski most - Brezovica - Dragonožec, a da je on na zadnjoj sjednici tražio da se prema nadležnom gradskom uredu uputi upit o rješavanju zahtjeva. Predsjednik Vijeća, zatražio je da se izjava u zapisniku preformulira sukladno traženom od člana Vijeća Ivice Kovačića. Ispravljeni zapisnik, daje na glasovanje. Jednoglasno (8 “za“) je usvojen zapisnik 40. sjednice.
Tomislav Cavrić konstatira da su članovi Vijeća primili prijedlog dnevnog reda te otvara raspravu o dnevnom redu. 
Utvrđuje prijedlog dnevnog reda te ga daje na glasovanje.
Vijeće je jednoglasno (8 “za“) usvojilo

dnevni red:

1. Prijedlog Godišnjeg izvještaja o izvršenju Financijskog plana Gradske četvrti Brezovica za 2023.
2. Prijedlog zaključka o izmijeni Financijskog plana Gradske četvrti Brezovica za 2024.
3. Prijedlog zaključka o naplati sredstava za postavu klima uređaja s pozicije 270 – 4221 Uredska oprema i namještaj Financijskog plana Gradske četvrti Brezovica za 2024.
4. Pitanja, prijedlozi i prigovori


Ad. 1. Prijedlog Godišnjeg izvještaja o izvršenju Financijskog plana Gradske četvrti Brezovica za 2023.
	             
Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog Godišnjeg izvještaja daje na glasovanje.
          Vijeće je jednoglasno (8 „za“) donijelo 

Godišnji izvještaj o izvršenju Financijskog plana gradske četvrti Brezovica za 2023.

/ Godišnji izvještaj se prilaže ovom zapisniku i njegov je sastavni dio. /

Ad. 2.  Prijedlog zaključka o izmijeni Financijskog plana Gradske četvrti Brezovica za 2024.
         Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje.
          Vijeće je jednoglasno (8 „za“) donijelo 

			Zaključak o izmijeni Financijskog plana
			    Gradske četvrti Brezovica za 2024.

	               / Zaključak se prilaže ovom zapisniku i njegov je sastavni dio. /


Ad. 3. Prijedlog zaključka Prijedlog zaključka o naplati sredstava za postavu klima uređaja s pozicije 270 – 4221 Uredska oprema i namještaj Financijskog plana Gradske četvrti Brezovica za 2024.

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje.
          Vijeće je jednoglasno ( 8 „za“) donijelo 


ZAKLJUČAK
o naplati sredstava za postavu klima uređaja s pozicije
270 – 4221 Uredska oprema i namještaj
Financijskog plana Gradske četvrti Brezovica za 2024.


1. Vijeće traži da se naplata sredstava za postavu klima uređaja u objektu mjesne samouprave u Horvatima, Horvaćanski trg 2, izvrši s pozicije 270 – 4221 Uredska oprema i namještaj Financijskog plana Gradske četvrti Brezovica za 2024.

2. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost.

Ad. 4. Pitanja, prijedlozi i obavijesti

            Tomislav Cavrić informira kako će se 26. kolovoza 2024. godine u objektu mjesne samouprave u Horvatima, organizirati tribina na kojoj će predstavnici Zavoda za fotogeometriju i Gradskog ureda za katastar i geodetske poslove građanima predstaviti postupak katastarske izmjere i obveze građana u katastarskoj izmjeri. 
	            Član Vijeća Vladimir Iviček zamolio je da se prema Gradskom uredu za katastar i geodetske poslove uputi upit o katastarskoj izmjeri k.o. Starjak i usklađenju knjiga k.o. Demerje.
	            Tomislav Cavrić izvještava o početku radova na Grančarskoj ulici i Kraljevečki brijegima. Prilikom otvorenja radova zamolio je Gradonačelnika Grada Zagreba da se organizira sastanak po pitanju zaključaka Vijeća o izgradnji dječjeg vrtića u Kupinečkom Kraljevcu, dogradnji centralnog objekta Osnovne škole Brezovica i izgradnji novog objekta.
             Član Vijeća Ivica Mavračić postavio je upit o mogućnosti asfaltiranje puta prema garaži DVD Horvati te asfaltiranje puta prema kapelici (ulica Horvati križanje s ulicom Hercegi. 
Članica Vijeća Marina Pucević informira kako je u tijeku humanitarna akcija kojom se skuplja novac kako bi se tri djevojke bez odgovarajuće roditeljske skrbi odvelo na putovanje u Budvu. Zamolila je članove Vijeća da participiraju u akciji.
Član Vijeća Ivica Kovačić zamolio je da se uputi zahtjev za čišćenje jarka u ulici Leščina kako bi se sačuvao kolnik prometnice.
Budući da se nitko ne javlja za riječ, predsjednik Tomislav Cavrić zahvaljuje članovima Vijeća na radu te zaključuje 41. sjednicu Vijeća Gradske četvrti Brezovica.



            Dovršeno u 17:45 sati.

            KLASA: 024-08/24-002/197
            URBROJ: 251-13-11-8/008-24-2
            Brezovica, 22. kolovoza 2024.
 
Zapisnik izradio:
Matej Šipura


                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.

Izvješće o glasanju na 41. sjednici Vijeća Gradske četvrti Brezovica
22. kolovoza 2024.


	
	
	

	
Članovi Vijeća
	Točka
1.
	Točka
2.
	Točka
3.

	IRENA BOROVINA
	
	
	

	TOMISLAV CAVRIĆ
	+
	+
	+

	ZDRAVKO HARMICAR
	+
	+
	+

	VLADIMIR IVIČEK
	+
	+
	+

	ZLATKO KATULIĆ
	+
	+
	+

	IVICA KOVAČIĆ
	+
	+
	+

	IVICA MAVRAČIĆ
	+
	+
	+

	MARINA PUCEVIĆ
	+
	+
	+

	IVAN PUCKO
	
	
	

	SREĆKO TATAR
	+
	+
	+

	NENAD ŽUGAJ
	
	
	

























*  ZA =  +
PROTIV =  -
SUZDRŽAN =  0
NIJE PRISUTAN = prekrižen
